50. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 261247 της 4/27 Μαρτ. 1991 (ΦΕΚ Β΄ 175) Αλιεία οστρακοειδών στο Θερμαϊκό Κόλπο. Έχοντας υπόψη: 1.Τις διατάξεις: α)Της παρ. 5 του άρθρ.10 του Ν.Δ. 420/1970 «Αλιευτικός Κώδιξ» (Α 27), όπως αντικαταστάθηκε με την παρ. 2 του άρθρ. 3 του Νόμ. 1740/1987 « Αξιοποίηση και προστασία κοραλλιογενών σχηματισμών, ιχθυοτρόφων υδάτων, υδατοκαλλιεργειών και άλλες διατάξεις» (Α 221). β)Του άρθρ. 1 του Π.Δ. 920/1975 «περί αλιείας οστράκων δια του εργαλείου «ΑΡΓ ΑΛΕΙΟΣ» (Α 293). γ)Του άρθρ. 12 του Π.Δ. 189/1978 «περί Κανονισμού Αλιείας εις τους Κόλπους Θεσσαλονίκης και Θερμαϊκόν» (Α 41). δ)Του Π.Δ. 468/1983 «Αλιεία και πώληση οστράκων» (Α 178). 2.Την Υ 1081/18.5.1990 απόφαση του Πρωθυπουργού «Ορισμός αρμοδιοτήτων του Υπουργού Αναπληρωτή Γεωργίας Παν. Χατζηνικολάου» (Β 327). 3.Την 155/91 γνωμοδότηση του Συμβουλίου Αλιείας, αποφασίζουμε: 1.Στο Θερμαϊκό Κόλπο και εσωτερικά της νοητής γραμμής που ενώνει το Ακρωτήριο Κασσάνδρας με το φάρο Τσάγεζι στις εκβολές του Πηνειού ποταμού, απαγορεύεται: α)Η αλιεία με κάθε εργαλείο και μέσο οστρακοειδών του είδους VENUS VERRUCOSA (κυδώνι) κατά το χρονικό διάστημα από 1 Ιουλίου έως 15 Σεπτεμβρίου. β)Η αλιεία με κάθε εργαλείο και μέσο οστρακοειδών του είδους MEDIOLUS BARBATUS (χάβαρο) κατά το χρονικό διάστημα από 1 Απριλίου έως 31 Οκτωβρίου. 2.Κατά τις περιόδους που επιτρέπεται η αλιεία οστρακοειδών, απαγορεύεται να αλιεύονται κυδώνια με μήκος κάτω των 3 εκατοστών και χάβαρα με μήκος μεγάλου άξονα κάτω των 4 εκατοστών. 3.Οι παραβάτες των διατάξεων της παρούσης απόφασης τιμωρούνται με τις ποινές που προβλέπονται από το άρθρ. 11 του Ν.Δ. 420/1970, όπως αντικαταστάθηκε με την παρ. 3 του άρθρ. 3 του Νόμ. 1740/1987. 4.Η παρούσα απόφαση ισχύει για ένα χρόνο από τη δημοσίευσή της στην εφημερίδα της Κυβερνήσεως. 